આજે વિધાનસભા ખાતે ગુજરાત સ્થાનીક સત્તા મંડળ કાયદા (સુધારા) વિધેયક-2017ને રજૂ કરતાં નાયબ મુખ્યમંત્રીશ્રીએ ઉમેર્યું હતું કે, સમગ્ર દેશમાં આગામી સમયમાં જીએસટી કાયદો અમલમાં આવનાર હોઇ રાજ્યોને મનોરંજન ટેક્ષ લેવાની સત્તા રહેતી નથી અને આ ટેક્ષ એ સર્વીસ ટેક્ષનો ભાગ બનશે માટે સ્થાનીક સ્વરાજ્યની સંસ્થાઓને વિકાસ કામો માટે વધુ નાણા મળી રહે તે માટે આ વેરો ઉઘરાવવાની સત્તા સીધી સ્થાનિક સ્વરાજ્યની સંસ્થાઓને મળશે તેમાં રાજ્ય સરકારનો કોઇ હિસ્સો રહેશે નહીં.